สวัสดีค่ะ เป็นคนที่ประจำเดือนมาไม่ตรงค่ะ ล่าสุดประจำเดือนมาวันที่13-15กรกฎา2019 มีเพศสัมพันธ์ตั้งแต่วันที่25กรกฎา-4สิงหาโดยไม่ป้องกัน อยากมีน้องมากๆ ไม่ทราบว่าวิธีที่ทำอยู่มันผิดไหมคะ ที่มีเพศสัมพันธ์ติดต่อกันแบบนี้ แล้วควรตรวจช่วงไหนหลังจากวันที่มีเพศสัมพันธ์คะ ตอนนี้ไม่มีอาการตั้งครรภ์เลยค่ะ ลุ้นอยากให้ติดมากๆ
สวัสดีค่ะ หากประจำเดือนมา 13-15 ก.ค. แล้วได้มีเพศสัมพันธ์ในวันที่ 25 ก.ค.- 4 ส.ค. ก็น่าจะมีโอกาสตั้งครรภ์ได้ ดังนั้น หากประจำเดือนไม่มาในช่วงวันที่ 13 ส.ค. ก็สามารถตรวจหาการตั้งครรภ์ได้เลยค่ะ และขอให้เกิดการตั้งครรภ์ตามที่หวังไว้นะคะสำหรับโอกาสที่จะตั้งครรภ์นั้น จะมากสุดเมื่อมีเพศสัมพันธ์ในช่วงไข่ตกค่ะ ดังนั้น หากปกติมีระยะห่างระหว่างรอบประจำเดือนที่ 28-30 วัน ก็ควรมีเพศสัมพันธ์ในช่วงวันที่ 13-15 นับจากวันแรกที่มีประจำเดือนมา หรือประมาณวันที่่ 25-27 ก.ค. ค่ะ แต่หากมีระยะห่างหระว่างรอบประจำเดือนที่ไม่สม่ำเสมอ ก็อาจกำหนดวันไข่ตกได้ยาก อาจต้องใช้ตัวช่วย เช่น ชุดตรวจหาวันไข่ตก การวัดอุณหภูมิร่างกาย เป็นต้นและในช่วงก่อนที่จะมีเพศสัมพันธ์ในช่วงไข่ตก ไม่ควรมีเพศสัมพันธ์ทุกวันหรือวันละหลายครั้ง เพราะอาจทำให้ปริมาณอสุจิน้อยลงได้ค่ะ